VENDIM
Nr. 679, datë 22.11.2017

PËR DISA SHTESA DHE NDRYSHIME NË VENDIMIN NR.250, DATË 24.4.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË RENDIT PUBLIK”, TË NDRYSHUAR
	
Në mbështetje të nenit 100 të Kushtetutës, të neneve 8, pika 3, 10 e 13, të ligjit nr.8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Brendshëm, Këshilli i Ministrave

VENDOSI:

1. Në vendimin nr.250, datë 24.4.2003, të Këshillit të Ministrave, të ndryshuar, bëhen shtesat dhe  ndryshimet, si më poshtë vijon:
a) Në listën e inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Brendshme, për Drejtorinë e Përgjithshme të Policisë së Shtetit, shtohen pronat sipas formularëve që i bashkëlidhen këtij vendimi.
Lista përbëhet nga 5 (pesë) fletë dhe është pjesë përbërëse e këtij vendimi.
b) Në listën bashkëlidhur vendimit, përmasat e pronave zëvendësohen me përmasat e përcaktuara në formularët që i bashkëlidhen këtij vendimi.
Lista përbëhet nga 31 (tridhjetë e një) fletë dhe është pjesë përbërëse e këtij vendimi.
2. Ngarkohen Drejtoria e Përgjithshme e Policisë së Shtetit, Ministria e Brendshme dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama

